
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 20T/91/2024 3824011145 16. 06. 2025 Mgr. Alexandra Čerňanská Pindejová ECLI:SK:OSPD:2025:3824011145.2
ROZSUDOK V MENE SLOVENSKEJ REPUBLIKY Okresný súd Prievidza v trestnej veci vedenej proti obvinenému A. B. C., nar. XX.XX.XXXX v D., trvale bytom C., E. F. XXX/X, pre prečin ohrozenia pod vplyvom návykovej látky podľa § 289 odsek 1 Trestného zákona, samosudkyňou Mgr. Alexandrou Čerňanskou Pindejovou na verejnom zasadnutí konanom dňa 16. júna 2025, takto rozhodol: Podľa § 334 odsek 4 Trestného poriadku súd schvaľuje dohodu o vine a treste uzatvorenú medzi prokurátorom Okresnej prokuratúry Prievidza a obvineným A. B. C., nar. XX.XX.XXXX zo dňa 17.12.2024, č.k. 1 Pv 454/24/3307 - 13, čo potvrdzuje týmto rozsudkom: Obvinený A. B. C., nar. XX.XX.XXXX v D. trvale bytom C., E. XXX/X j e v i n n ý, ž e dňa 17.11.2024 v čase o 09:00 hod., po tom čo požil alkoholické nápoje viedol v meste Nováky po ceste I/64 v smere jazdy na mesto Prievidza osobné motorové vozidlo zn. Seat Leon, TEČ: G., kde bol zastavený a kontrolovaný hliadkou Okresného dopravného inšpektorátu Prievidza, ktorou bol toho istého dňa v čase o 09:02 hod. podrobený dychovej skúške, ktorou bolo zistené, že mal v dychu 1,03 mg/l alkoholu a opakovanou dychovou skúškou vykonanou v čase o 09:26 hod. bolo zistené, že mal v dychu 0,64 mg/l alkoholu, teda vykonával v stave vylučujúcom spôsobilosť, ktorý si privodil vplyvom návykovej látky inú činnosť, pri ktorej mohol ohroziť život alebo zdravie ľudí alebo spôsobiť značnú škodu na majetku č í m s p á ch a l prečin ohrozenia pod vplyvom návykovej látky podľa § 289 odsek 1 Trestného zákona. Z a t o s a o d s u d z u j e: Podľa § 289 odsek 1 Trestného zákona s poukazom na § 38 odsek 2 Trestného zákona, § 36 písmeno l) Trestného zákona na trest odňatia slobody vo výmere 3 (tri) mesiace. Podľa § 49 odsek 1 písmeno a) Trestného zákona s poukazom na § 50 odsek 1 Trestného zákona súd obvinenému výkon trestu odňatia slobody vo výmere 3 (tri) mesiace podmienečne odkladá. Podľa § 50 odsek 1 Trestného zákona súd obvinenému určuje skúšobnú dobu vo výmere 20 (dvadsať) mesiacov.
Podľa § 60 odsek 1, odsek 2 Trestného zákona s poukazom na § 38 odsek 2 Trestného zákona, § 36 písmeno l) Trestného zákona, súd obvinenému ukladá trest zákazu činnosti viesť motorové vozidlá akéhokoľvek druhu vo výmere 18 (osemnásť) mesiacov. odôvodnenie: Dňa 17.12.2024 bol Okresnému súdu Prievidza doručený návrh prokurátora Okresnej prokuratúry Prievidza na schválenie dohody o vine a treste pod č.k. 1 Pv 454/24/3307, ktorú dohodu uzatvoril prokurátor Okresnej prokuratúry Prievidza s obvineným dňa 17.12.2024. Konanie o dohode o vine a treste začal prokurátor z dôvodu, že výsledky vyšetrovania dostatočne odôvodňovali záver, že predmetný skutok je trestným činom, spáchal ho obvinený, pričom obvinený sa k jeho spáchaniu priznal a dôkazy nasvedčujú pravdivosti jeho priznania. Samosudkyňa preskúmala obsah podaného predmetného návrhu na schválenie dohody o vine a treste, ako i obsah celého na vec sa vzťahujúceho spisového materiálu a v zmysle § 331 odsek 1 písmeno a) Trestného poriadku určila termín verejného zasadnutia, na ktorý bol predvolaný obvinený, upovedomený bol obhajca obvineného ako aj prokurátor Okresnej prokuratúry Prievidza. Na verejnom zasadnutí po prednesení návrhu dohody o vine a treste prokurátorom Okresnej prokuratúry Bánovce nad Bebravou obvinený na všetky otázky samosudkyne uvedené v ustanovení § 333 odsek 3 písmeno a) až j) Trestného poriadku odpovedal: ,,Áno??. Samosudkyňa opätovne preskúmala v zmysle § 331 odsek 1 Trestného poriadku predložený návrh dohody o vine a treste, ako aj pripojený vyšetrovací (trestný spis) Okresného riaditeľstva Policajného zboru v Prievidzi, Okresného dopravného inšpektorátu ČVS: H./I., pričom nezistila žiadne závažné porušenia procesných predpisov, ani že by navrhovaná dohoda o vine a treste bola zrejme neprimeraná alebo nespravodlivá. Preto v zmysle § 334 odsek 4 Trestného poriadku predmetnú dohodu o vine a treste samosudkyňa schválila, čo potvrdila rozsudkom, ktorý verejne vyhlásila. Poučenie: Proti tomuto rozsudku nie je prípustné odvolanie ani dovolanie, okrem dovolania podľa § 371 odsek 1 písmeno c) Trestného poriadku alebo § 371 odsek 2 druhá veta Trestného poriadku. Rozsudok nadobúda právoplatnosť vyhlásením.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2025:3824011145.2 (dáta aktuálne k 10. 11. 2026). Záväzné je znenie zverejnené súdom.




